钦定古今图书集成/明伦汇编/官常典/第439卷 > 东西蕃上将次将郎将各一星图
## 钦定古今图书集成/明伦汇编/官常典/第439卷 > 东西蕃上将次将郎将各一星图

图考

东西蕃上将次将各一星。

按《星经》阙。

按《史记天官书》：“匡卫十二星，藩臣；西将；东相南四星，
执法，中端门，左右掖门。门内六星，诸侯。”

按《晋书天文志》：“太微垣东蕃四星，第三星曰次将，第
四星曰上将；西蕃四星，南一星曰上将，第二星曰次
将。”

按《步元歌》：“两面宫垣十星布”，〈不言将相〉

按《新法历书》表“西上将、次将金、水，东上将、次将木、土。”

郎将

按《星经》阙。

按《史记天官书》：“太微三光之庭，后聚一十五星，蔚然
曰郎位。”傍一大星，将位也。

〈注〉索隐曰：宋均云：“为群郎之将帅也。”正义曰：郎将一星，在郎位东北，所以为武备，今之左右中郎将。占：大而明角，将恣不可当也。

按《晋书天文志》：“郎将一星，在郎位北，主阅具，所以为
武备也。”

按《步天歌》，“乌列帝后从东定，郎将虎贲居左右。”
按《新法历书》表同。